Lidl posa un peu a les Corts
La cadena alemanya destina 5,6 milions d'euros a un supermercat al barri barceloní i a reobrir la botiga del Prat
Redacció VIA Empresa 14.02.2018 12:10 h. Barcelona
L'interior d'una botiga Lidl
Lidl consolida la seva presencia a Barcelona. La cadena de supermercats alemanys ha invertit 5,6 milions d’euros per obrir una botiga a les Corts i en l’ampliació del seu establiment del Prat de Llobregat.
L’empresa posa un peu a la Travessera dels Corts i obre les portes de la primera botiga en aquest barri. Per a la seva engegada Lidl ha invertit més de 2,5 milions d'euros i ha contractat més de 20 nous treballadors per a una plantilla total composta per 31 persones. El nou establiment comptarà amb una sala de vendes de més de 1.000 metres quadrats, segons informa la companyia en un comunicat.
D’altra banda, la botiga de Lidl del Prat reobre les seves portes al públic després de sotmetre's a una profunda renovació amb l’objectiu de millorar l’oferta comercial. La companyia ha invertit 3,4 milions d’euros i ha duplicat la sala de vendes fins a més de 1.200 metres quadrats.
Per a la reobertura d’aquest centre s’han contractat 25 nous empleats per a una plantilla total de 35 treballadors.
Lidl inverteix 2,5 MEUR en un supermercat a l'Hospitalet
Lidl tanca 2017 invertint 20 MEUR a Catalunya